ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 28. septembra 2005 
									K materiálu 16844/2005
									K bodu č. 15

S T A N O V I S K O

k návrhu zákona o inšpekcii práce a o zmene a doplnení niektorých zákonov 

I

Návrh zákona o inšpekcii práce a o zmene a doplnení niektorých zákonov predkladá na rokovanie vlády Slovenskej republiky minister práce, sociálnych vecí a rodiny Ľudovít Kaník . 

II

Predkladaný návrh zákona v súlade s poznatkami z aplikačnej praxe vytvára právne predpoklady na zlepšenie organizovania štátnej správy v oblasti inšpekcie práce a umožní tiež zvýšenie efektívnosti výkonu inšpekcie práce u zamestnávateľov. Navrhuje efektívnejšie rozdelenie úloh medzi jednotlivými orgánmi štátnej správy v oblasti inšpekcie práce a reaguje na novonavrhované rozdelenie úloh v oblasti bezpečnosti a ochrany zdravia pri práci medzi orgánmi štátnej správy v oblasti inšpekcie práce a oprávnenými právnickými osobami a fyzickými osobami v nadväznosti na pripravovaný návrh zákona o bezpečnosti a ochrane zdravia pri práci.

Legislatívna rada vlády SR prerokovala návrh zákona o inšpekcii práce a o zmene a doplnení niektorých zákonov na  svojom    zasadnutí  dňa  13. septembra 2005 a  odporučila   ho    vláde  s c h v á l i ť  s tým, že na rokovanie bude predložené jeho nové znenie, do ktorého budú zapracované jej pripomienky a odporúčania.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky  a odporúčania legislatívnej rady vlády (30 pripomienok). Vzhľadom na uvedené odporúčame vláde návrh zákona o inšpekcii práce a o zmene a doplnení niektorých zákonov v predloženom znení s c h v á l i ť .

Bratislava 26. septembra 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy